Diari Oficial de la Generalitat Valenciana


Sumari del DOGV 5729, del 27-03-2008 (2008/3325)

RESOLUCIÓ de 3 de març de 2008, del director general de Personal de la Conselleria Educació, per la que s'exclou en la llista d'aspirants seleccionats en les proves selectives convocades per Orde de 24 d'abril de 2007, Manuel Clemente Puchol.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5729

Data del DOGV
:   27-03-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/3325


Data del document
:   03-03-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * concurs administratiu
    * ensenyament professional
    * ensenyament secundari
    * administració regional
    * educació artística
    * ensenyament d'idiomes
    * personal docent

RESOLUCIÓ de 3 de març de 2008, del director general de Personal de la Conselleria Educació, per la que s'exclou en la llista d'aspirants seleccionats en les proves selectives convocades per Orde de 24 d'abril de 2007, Manuel Clemente Puchol. [2008/3325]  
Per Orde de 24 d'abril de 2007, de la conselleria de Cultura, Educació i Esport, es van convocar procediments selectius per a l'ingrés, accessos i adquisició de noves especialitats a cossos docents i amb data 19 de juliol de 2007, es van fer públiques les llistes d'aspirants que van superar el procés pel cos de professors d'Ensenyament Secundari en l'especialitat de Sistemes Electrotècnics i Automàtics.  
Havent interposat Alfonso Alfonso Arenes recurs d'Alçada contra la publicació de dites llistes, el mateix va ser resolt per esta Direcció General amb data 18 de febrer de 2008, estimant-lo en part en el sentit de modificar la baremació de mèrits del Sr. Clemente Puchol, últim aspirant seleccionat en el dit cos i especialitat, resolc:  
Primer  
Excloure de la llista d'aspirants que han superat les proves selectives convocades per Orde de 24 d'abril de 2007, per a ingrés en el cos de professors d'Ensenyament Secundari en l'especialitat de Sistemes Electrotècnics i Automàtics, pel procediment d'ingrés lliure, feta pública el 19 de juliol de 2007, Manuel Clemente Puchol, atés que de conformitat amb l'esmentada Resolució de 18 de febrer de 2008 passa a tindre una puntuació global de 4,0163 punts.  
Segon  
Modificar la Resolució de 7 de setembre de 2007, del director general de Personal, per la que s'anomena funcionaris en pràctiques del cos de professors d'Ensenyament Secundari als aspirants seleccionats en el dit procediment selectiu, en el sentit d'excloure de la mateixa a Manuel Clemente Puchol.   
Tercer  
Atés que presta servicis com a funcionari en pràctiques pel mateix cos i especialitat, procedix aplicar als mateixos el règim jurídic de funcionari interí, amb efectes econòmics i administratius des de la data de la presa de possessió.  
Quart  
Contra la present resolució, que posa fi a la via administrativa, d'acord amb el que preceptua l'article 109, de les Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre del Govern Valencià i la disposició addicional quinzena de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la seua publicació.  
València, 3 de març de 2008.- El director general de Personal: David Barelles Adsuara.